**Willem C. Vis moot iz međunarodne trgovačke arbitraže 2021/2022.**



Drage kolegice i kolege,

sa zadovoljstvom vas pozivamo da se pridružite timu Pravnog Fakulteta u Zagrebu koji će se akademske godine 2021/2022. natjecati na Willem C. Vis *moot*-u iz međunarodne trgovačke arbitraže. Willem C. Vis je jedno od najuglednijih *moot* natjecanja koje okuplja 400 timova iz cijeloga svijeta. Zagrebački timovi su do sada imali puno uspjeha i osvojili su brojne nagrade.

Prvi informativni sastanak održat će se u četvrtak, 17. lipnja 2021., u 9 sati ujutro. Naći ćemo se u predvorju zgrade u Gundulićevoj pa se uputiti u neku od slobodnih dvorana. Studenti će imati priliku saznati više o samom natjecanju, te izraziti svoj interes za sudjelovanjem u zagrebačkom timu.

Ako ste zainteresirani, ali ste spriječeni doći ili se ne osjećate ugodno s kontaktom uživo, slobodno se možete javiti na e-mail adresu: antun.bilic@pravo.hr

U rujnu će biti barem još jedan sastanak na kojem ćete se također imati priliku javiti ako ste propustili prvi sastanak.

Nadam se da se vidimo u što većem broju.

Dora Zgrabljić Rotar

Tomislav Jakšić

Antun Bilić